Francesco Toldo në një intervistë për "Radio Firenze Viola" ka folur mbi gjysmëfinalet e Coppa Italia. Aty luajnë dy ekipet me të cilat ai kaloj karrierën e tij, Interi dhe Fiorentina. Zikaltrit do të luajnë përballë Juventusit ndërsa skuadra vjollcë do të ndeshet me Cremonese.
"Shpresoj për një Inter-Fiorentina në finale, megjithëse kjo do të jetë e vështirë për mua, sepse i mbështes të dyja. Nëse kalon Juventus nuk ka dyshim se kë do të mbështes. Por prapë shpresoj që të jetë Inter-Fiorentina". Toldo ka luajtur për 8 sezone me Fiorentinën përpara se të kalonte tek Inter në vitin 2000 ku ndenji për plot 10 vite.